Citroën 2CV

D**'Deux Chevaux** oder **2CV** (CV steet fir Steierpäerd) vu Citroën war nieft dem *Käfer* ee vun de meescht verkaaften Autoen an Europa.

Tëscht 1948 an 1990 goufen 3.872.583 Dëschewoen an 1.246.306 Liwwerweenercher op Basis vum 2CV-Chassis gebaut.

Aus der 2CV goufe spéider d'Dyane, d'Ami an de Méhari entwéckelt.
## Konstruktiounsgeschicht
D'Iddi fir d'2CV ze baue koum vum Pierre-Jules Boulanger Ingenieur a PDG vu Citroën an der Mëtt vun den 30er Joren. Et gouf déi Zäit nach rose wéineg Autoen op de Stroossen, dofir awer vill Päerdskutschen. Fir d'Baueren an de klenge Mann war d'Fortbeweegung mat motoriséierte Gefier nach ze deier.

De Projet TPV fir *Toute petite voiture* ass 1936 ugelaf. Den Design sollt vum Flaminio Bertone gemaach ginn, deen och d'Traction Avant gezeechent hat. Fir d'Technik war den Autospilot a Fligerbauer André Lefèbvre zoustänneg. Dem Boulanger seng Konditioune ware kloer: den TPV sollt spuersam an einfach ze manipuléiere sinn. E sollt véier Passagéier an eng Charge vu 50&nbsp;kg kënnen transportéieren. Dobäi sollt en eng Vitess vu 60&nbsp;km/h kënnen erreechen an nëmmen 3 Liter Sprit op 100&nbsp;km verbrauchen.

De Boulanger deen e Perfektionist war huet sech et net huele gelooss fir déi meescht Konditioune selwer ze testen, andeems en z.&nbsp;B. mat engem Hutt op an den Auto geklomm ass fir ze kontrolléieren op den Daach héich genuch wier, oder en ass mat engem Kuerf voller Eeër um hënneschte Sëtz iwwer e geplout Stéck gefuer fir ze kucken op d'Fiederung elastesch genuch wier. No en ettlech Experimenter bei deene Motore vu Motorieder benotzt goufen an den Daach aus Seegelduch war, war de Modell 1939 finaliséiert. En hat e waasserkillten Zweezylindermotor dee mat enger Kierb ugeworf gouf. Obschonn d'2CV spéider en elektreschen Demarreur hat, ass d'Lach am Külergrill bliwwen. Ausser de bleche Schutzblecher an dem Daach aus Seegelduch war d'Karosserie aus engem Aluminiumsalliage gemaach. So wéi et deemools an de franséische Verkéiersreglementer virgesi war, haten dséi éischt Modeller nëmmen eng Luucht vir an eng hannen, an et goufen och keng Winkeren an de Chauffer huet misse mat der Hand wénken, wann en ofgebéit ass. Dat erkläert och zum Deel d'Klappfënstere bei deenen den ënneschten Deel einfach konnt opgemaach ginn. Déi sinn och bliwwe wéi spéider winkeren um Auto waren. Wéi schliisslech d'Produktioun ugelaf war an den Auto prett war fir um Paräisser Autossalon gewisen ze ginn, ass den Zweete Weltkrich ausgebrach. Vun den 250 Stéck déi scho produzéiert waren, goufen déi meescht zerstéiert a verschrott fir datt se den Däitschen net sollten an d'Hänn falen. Nëmmen e puer goufen auserneegebaut a sou verstoppt, e puer anerer goufen a Scheiere verstoppt. Awer och am Krich gouf an direkt duerno gouf weider um Motor entwéckelt, d'Waaserkillung gouf mat enger Loftkillung ersat a well den Aluminium wéinst dem Krich rar an deier gi war, gouf d'Karosserie schlisslech och aus Blech a Stol gemaach. Et huet du bis de 7. Oktober 1948 gedauert ier d'2CV konnt um Autossalon zu Paräis presentéiert ginn.

D'Press hat de Weenchen net ganz begeeschtert opgeholl, awer de breede Publikum hat en direkt adoptéiert. Nodeems d'Vente den 22. September 1949 ugelaf war, huet een 1950 scho misse 6 Joer waarde fir eng 2CV ze kréien. De Grond vun deem enorme Succès war zum groussen Deel den niddrege Präis, d'2CV huet nëmmen hallef sou deier wéi de VW Käfer kascht, souwéi déi niddreg Betribskäschten. Dobäi koum datt en Verglach zum Volkswon véier Dieren amplaz zwou hat a well säi Frontmotor, hanne Palz fir eng grouss Mall gelooss huet. Doriwwer eraus hat d'2CV e puer technesch Erfindungen, wéi z.&nbsp;B. d'Wischeren déi mat der Boîte vebonne waren. Mëtt der fofzeger Jore krutt d'Dëchewo eng Zentrifugalkupplung, sou datt ee beim Schalten d'Kupplung net méi huet brauchen ze drécken, et ass duergaangen datt een de Fouss vum Gas geoll huet.
## Evolutioun
Uganks der 60er Jore goungen d'Verkafszuele liicht erof wéi Renault den R4 erausbruecht huet dee méi e staarke Motor hat an eng këschtefërmeg Mall. D'Reaktioun vu Citroën koum 1967 mat der Dyane déi der 2CV geglach huet awer méi eckeg war. Se hat eng méi véiereckeg Mall an huet sech besser fuere gelooss. Den deemolege Chef vu Citroën wollt domat d'Dëchewo ersetzen, wat awer net sou richteg geklappt huet an 1984 war et mat der Produktioun vun der Dyane eriwwer, nodeems 1,4 Milioune gebaut gi waren. Hir eeler Schwëster huet s'ëm sechs Joer iwwerlieft a koum am Verkaf iwwer d'fënnef Milliounegrenz. Dobäi gouf se praktesch net verännert. Wichteg Ännerunge ware just d'Vergréisserung vum Hubraum op 375, 425 an zum Schluss 602 Kubik, an an den 80er Jore krut se vir Scheiwebremsen.
## Serien

## Um Spaweck

* Privatsäit: La 2CV: une légende
* Privatsäit: Le musée de la 2CV


Fichier:2cv spot front.jpg|2CV SPOT
Fichier:Fianco 2CV.jpg|2CV Charleston (Rouge Delage / Noir)
Fichier:2cv charleston helios noir.jpg|2CV Charleston (Jaune Helios / Noir)
Fichier:2cv 007.jpg|2CV 007
Fichier:Citroen2cvtf.jpg|2CV Beachcomber

Fichier:2cv charleston gris cormoran nocturne.jpg|Charleston (Gris Cormoran / Nocturne)
Fichier:2CV Dolly profil.jpg|Citroën 2CV Dolly
Fichier:2CV Dolly hinten.jpg|Citroën 2CV Dolly 
Fichier:Bambou.JPG|Citroën 2CV Bamboo
Fichier:2cv cocorico.jpg|2CV Cocorico

Fichier:Cabriolet hoffman.jpg|Hoffman Cabriolet
Fichier:2cv azelle.jpg|Azelle Cabriolet
Fichier:2cv azelle b.jpg|Azelle Cabriolet Rear

Fichier:Ente2cv heckkoffer.jpg|1970er bis 80er
Fichier:Kerkrade 2CV Heck.jpg|1950er

Fichier:Lomax 1997 1.JPG|"Lomax"
Fichier:Pembleton.jpg|"Pembleton"
Fichier:BlackjackAvion.jpg|"Blackjack Avion"
Fichier:BlackjackAvion-rear.jpg|"Blackjack Avion"
Fichier:MHV Burton 01.jpg|"Burton"
Fichier:Lepatron 4.jpeg|"Le Patron"

Fichier:Citroen2CV prototype.JPG|Citroën 2CV Prototyp, virum 2. Weltkrich
Fichier:Ca marchera jamais.jpg|TPV Prototyp mat waassergekilltem Motor

Fichier:Citroen2cvtff.jpg|1. Generatioun "Wellblech"-Capot, Citroën 2CV, 1949 bis 1960
Fichier:Citroen2CVvan.jpg|"Camionette" 
Fichier:Citroën 2CV-4x4.JPG|2CV Citroën "Sahara" 
Fichier:Citroen 2CV 4x4 2.jpg|2CV Citroën "Sahara" 
Fichier:Export 67.jpg|1967er Export Modell 
Fichier:2CV-20040417-856.jpg|1970er Citroën 2CV mat véiereckege Luuchten
Fichier:2cv pinkdylan frome.jpg|
Fichier:2CVbsas2005.jpg|Citroën 2CV mat extragroussem Pare-choc
Fichier:Girl In A 2CV.jpg|Typesch Klappfënster
Fichier:Citroën 2cv back.jpg|Eng Citroën 2CV6 Club mat opgerulltem Daach
Fichier:Citroen 2CV 5.jpg|Eng 1980er 2CV6 Special, 
Fichier:Kerkrade 2CV Lenkrad.jpg|1950s 2CV 
Fichier:Kerkrade 2CV Rohrsitze.jpg|1950s 2CV 
Fichier:2CV-1956-Caen.jpg|1956 2CV 
Fichier:Citr2cvgreyrear.jpg|1950 2CV 
Fichier:Citroën 2CV - 1960.jpg|1960 2CV (2003)

Fichier:Citroën 2cv engine.jpg|2CV6 Motor
Fichier:Allumage 2cv.svg|2CV Zündungsschema
Fichier:Green Citroen 2CV.jpg|Charleston, nei bemoolt
Fichier:Deux-chevaux-rose-pink-2CV-citroen.JPG|Eege Bemoolung
Fichier:Citroen 2CV front 20090329.jpg|An der Faarf vum "Trabi"

Fichier:Citroen 2cv 1949 060117.jpg|Citroën 2CV AZ-Luxe
Fichier:1978.citroen.2cv.750pix.jpg|1978 Citroën 2CV AK400 "Camionette"
Fichier:2CV-Radar.jpg|1958 Citroën Radar
Fichier:Bijou 2cv.jpg|2CV Bijou
Fichier:CitroenSahara-engine.jpg|Bléck an de Motor vum Sahara 
Fichier:Citroën Méhari offen.jpg|Citroën Méhari


## Um Spaweck